ଭୁବନେଶ୍ୱର, ମେ ୨୧(ଲୋକାଲ ୱାୟାର): ପୁଣିଥରେ ମା'ମାନଙ୍କ ଉପରେ ନିଜର ଆସ୍ଥା ଜାହିର କରିଛନ୍ତି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ।
କରୋନା ସଂକ୍ରମଣକୁ ଅଟକାଇବା ପାଇଁ ଅଙ୍ଗନବାଡ଼ି କର୍ମୀ, ଆଶାଦିଦି ଓ ମହିଳା ସ୍ୱୟଂ ସହାୟକ ଗୋଷ୍ଠୀମାନଙ୍କ ଦାୟିତ୍ୱବୋଧତାକୁ ଗୁରୁତର ସହ ବିଚାର କରାଯାଇଛି ।
ଗତବର୍ଷ କରୋନା ସମୟରେ ସରପଞ୍ଚ ମାନଙ୍କୁ ଜିଲ୍ଲାପାଳଙ୍କ ଦାୟିତ୍ୱ ଦିଆଯାଇଥିବା ବେଳେ ଚଳିତ ବର୍ଷ ପୁଣିଥରେ ସେହି ଦାୟିତ୍ୱକୁ ସରପଞ୍ଚ ମାନେ ସହୃଦୟତାର ସହ ପାଳନ କରିବାକୁ ମୁଖ୍ୟମନ୍ତ୍ରୀ ଆହ୍ୱାନ ଦେଇଛନ୍ତି ।
ମୁଖ୍ୟମନ୍ତ୍ରୀଙ୍କ ଏହି ଆହ୍ୱାନର ଦୁଇଦିନ ଭିତରେ ଗ୍ରାମୀଣ ସ୍ତରରେ କରୋନାକୁ ପରାଜୟ କରିବା ପାଇଁ ଆରମ୍ଭ ହୋଇଯାଇଛି ପ୍ରସ୍ତୁତି ।
କେଉଁଠି ସ୍ୱୟଂ ସହାୟକ ଗୋଷ୍ଠୀର ମା' ମାନଙ୍କ ନେତୃତ୍ୱରେ ଘରେ ଘରେ ସର୍ଭେ ଆରମ୍ଭ ହେଲଣି ତ ଆଉ କେଉଁଠି ଆଶା କର୍ମୀମାନେ ନିଜ ଦାୟିତ୍ୱରୁ ଉଦ୍ଧ୍ୱର୍କୁ ଯାଇ ଲୋକଙ୍କୁ ମାଇକ୍ ଦ୍ୱାରା ସଚେତନ କଲେଣି ।
ଜିଲ୍ଲା ପ୍ରଶାସନ ସହାୟତାରେ ଓ କରୋନା ନିୟମକୁ ଅନୁପାଳନ କରି ଏସବୁ କାମ କରାଯାଉଛି ।
ଏନେଇ ସୁନ୍ଦରଗଡ ଜିଲ୍ଲା ପ୍ରଶାସନ ସହାୟତାରେ ଆଜି ଜିଲ୍ଲାର ସମସ୍ତ ଅଙ୍ଗନବାଡ଼ି ସେଣ୍ଟରରେ ଅଙ୍ଗନବାଡ଼ି କର୍ମୀମାନଙ୍କୁ ଅକ୍ସିମିଟିର ଓ ଥର୍ମାଲ ସ୍କାନର ଦିଆଯାଇଛି ।
ଅଭିଜ୍ଞ ପ୍ରଶିକ୍ଷକଙ୍କ ଦ୍ୱାରା ଏହାର ବ୍ୟବହାର ବାବଦରେ ମଧ୍ୟ ସେମାନଙ୍କୁ ଅବଗତ କରାଯାଇଛି ।
ଯାହାଦ୍ୱାରା ପ୍ରତ୍ୟେକ ଅଙ୍ଗନବାଡ଼ି କର୍ମୀ ଓ ଆଶା ଦିଦିମାନେ ନିଜ ନିଜ ଅଞ୍ଚଳରେ ଲୋକଙ୍କ ସର୍ବେକ୍ଷଣ ଠିକ୍ ଭାବେ କରିପାରିବେ ।
କେବଳ ସେତିକି ନୁହଁ ଗାଁ କଲ୍ୟାଣ ସମିତି ସଦସ୍ୟମାନଙ୍କ ସହାୟତାରେ କରୋନା ସଂକ୍ରମଣକୁ ରୋକିବା ପାଇଁ ପ୍ରାଥମିକ ସ୍ତରରେ କେଉଁସବୁ ଉଦ୍ୟମ ହେବା ଦରକାର ତାହାର ଆଲୋଚନା କରାଯାଇଛି ।
ଜିଲ୍ଲାର ଆଦିବାସୀ ବହୁଳ ଲହୁଣିପଡା ଓ ଅନ୍ୟାନ୍ୟ ଅଞ୍ଚଳରେ ଗାଁ କଲ୍ୟାଣ ସମିତି ସମସ୍ୟ ମାନେ ହାତ ଧୋଇବାର ଅଭ୍ୟାସ କରିବା ସହ ଗାଁର ସମସ୍ତ ଅଧିବାସୀ ସାମାଜିକ ଦୂରତାର ଅନୁପାଳନ କରିବେ ବୋଲି ଶପଥ ନେଇଛନ୍ତି । ଏହା ଗ୍ରାମୀଣ ସ୍ତରରେ କରୋନା ରୋକିବା ଦିଗରେ ନଶ୍ଚିତ ଭାବେ ସହାୟକ ହେବ ।
ସେହିପରି ଗଞ୍ଜାମ ଜିଲ୍ଲା ବରଗାଁ ଗ୍ରାମପଞ୍ଚାୟତ ଆସିକା ବ୍ଲକର ମହୋଦଧି ସ୍ୱୟଂ ସହାୟିକା ଗୋଷ୍ଠୀର ସଦସ୍ୟମାନେ କରୋନା ପାଇଁ ଗାଁ ଗାଁରେ ସଚେତନତା ଅଭିଯାନ ଆରମ୍ଭ କରିଛନ୍ତି ।
କରୋନା ଭୂତାଣୁରୁ ନିଜକୁ ରକ୍ଷା କରିବା ପାଇଁ ୫ଟି ସାବଧାନତା ଉପରେ ଗୁରୁତ୍ୱ ଦେବାକୁ କହି ପ୍ଲାକାର୍ଡ ଧରି ଗାଁ ଗାଁରେ ଲୋକଙ୍କୁ ବୁଝାଇଛନ୍ତି ।
କେଉଁ ପରିସ୍ଥିତିରେ ଡାକ୍ତରଙ୍କ ପରାମର୍ଶ ନେବାକୁ ପଡ଼ିବ ସେ ଉପରେ ଲୋକଙ୍କୁ ସଚେତନ କରିଛନ୍ତି ।
ବଲାଙ୍ଗିର ଜିଲ୍ଲାରେ ବିଭିନ୍ନ ଗାଁ କଲ୍ୟାଣ ସମିତି ତରଫରୁ କରୋନା ମୁକାବିଲା ପାଇଁ ମହିଳାମାନେ ପଦାକୁ ପାଦ କାଢ଼ିଛନ୍ତି ।
କରୋନା ସଂକ୍ରମଣକୁ ରୋକିବା ପାଇଁ ଏମାନେ ଗାଁରେ ବୁଲି ମାଇକ୍ ଦ୍ୱାରା ଲୋକଙ୍କୁ ବୁଝାଉଛନ୍ତି ।
ଓଡିଶା ଲାଇଭଲିହୁଡ୍ ମିଶନ ଦ୍ୱାରା ଯାଜପୁର ଜିଲ୍ଲା ବଡ଼ଚଣା ବ୍ଲକ୍ର ୨୬ଟି ପଞ୍ଚାୟତରେ ଏନେଇ ସଚତତା ଅଭିଯାନ ଆରମ୍ଭ ହୋଇଛି ।
ଗଜପତି ଜିଲ୍ଲା ପ୍ରଶାସନ ସହାୟତାରେ ଆଜି ଅଶାଦିଦି ଓ ଅଙ୍ଗନବାଡ଼ି କର୍ମୀମାନେ ଘରକୁ ଘର ଯାଇ ଆର ଉଦୟଗିରି ବ୍ଲକ୍ରେ ଥର୍ମାଲ ସ୍କ୍ରିନିଂ କରିବା ସହ ମୋବାଇଲ ଟେଷ୍ଟିଂ ଟିମ୍ ସହାୟତାରେ ସବୁ ଲୋକଙ୍କର ଆଣ୍ଟିଜେନ୍ ଓ ଆରଟିପିସିଆର୍ ପରୀକ୍ଷା ଆରମ୍ଭ ହୋଇଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
